techiaith/cofnodycynulliad_en-cy huggingface dataset:
English: Thank you. I was slightly relieved, because I thought the Member was going to invite me for a trip with him to Derby, but I'm glad he didn't do that, because I would hate to refuse him on the floor. But I think the Member's got a really interesting point there about looking at what works in communities, and it's something that I will ask my team to look at closely. We have got some already effective programmes working in Wales that meet the demands of communities with communities. A Derby or Australian model - it'd be something that I'd be very interested to look at.
Welsh: Diolch. Roedd yn rhyddhad braidd, gan i mi gredu bod yr Aelod yn mynd i fy ngwahodd ar daith gydag ef i Derby, ond rwy'n falch na wnaeth hynny, oherwydd byddai'n gas gennyf ei wrthod ar y llawr. Ond rwy'n credu bod gan yr Aelod bwynt gwirioneddol ddiddorol yn ymwneud ag edrych ar yr hyn sy'n gweithio mewn cymunedau, ac mae'n rhywbeth y byddaf yn gofyn i fy nhîm edrych arno'n ofalus. Mae gennym raglenni sydd eisoes yn gweithio'n effeithiol yng Nghymru sy'n diwallu gofynion cymunedau gyda chymunedau. Model o Derby neu Awstralia - byddai gennyf lawer o ddiddordeb mewn edrych arno.
English: Thank you, Presiding Officer. Until 1970, thousands of children from across the UK were forcibly deported to countries across the Commonwealth as part of an unconscionable governmental policy that tore young children away from their families and sent them across the globe to be used as cheap labour, to be neglected and sometimes abused. What measures have you taken to ascertain how many Welsh children were deported under the child migration programme since the 1950s, many of whom may still be alive today?
Welsh: Diolch i chi, Lywydd. Tan 1970, cafodd miloedd o blant o bob cwr o'r DU eu halltudio dan orfod i wledydd ar draws y Gymanwlad fel rhan o bolisi llywodraeth afresymol a rwygodd blant oddi wrth eu teuluoedd a'u hanfon ar draws y byd i gael eu defnyddio fel llafur rhad, i gael eu hesgeuluso a'u cam-drin weithiau. Pa gamau a roesoch ar waith i ganfod faint o blant Cymru, y bydd rhai ohonynt yn dal yn fyw heddiw o bosibl, a gafodd eu halltudio o dan y rhaglen plant mudol ers y 1950au?
English: We are working very closely with the UK Government in terms of the commission around abused children. I understand my team have already started discussions to talk about children who were sent to different countries and what those numbers look like. But there is an operational helpline for people who wish to disclose historic abuse; they are able to talk to people in this country now.
Welsh: Rydym yn gweithio'n agos iawn gyda Llywodraeth y DU ar y comisiwn sy'n ymwneud â phlant a gafodd eu cam-drin. Rwy'n deall bod fy nhîm eisoes wedi dechrau trafodaethau i siarad am blant a gafodd eu hanfon i wahanol wledydd a beth yw'r niferoedd hynny. Ond ceir llinell gymorth weithredol ar gyfer pobl sy'n dymuno rhoi gwybod am gam-drin hanesyddol; gallant siarad â phobl yn y wlad hon yn awr.
English: Okay. Thank you for that answer, Cabinet Secretary. The children's lives were totally torn apart, and they were torn away from their families. What support are you able to offer to try and reunite them with those families?
Welsh: Iawn. Diolch i chi am eich ateb, Ysgrifennydd y Cabinet. Cafodd bywydau'r plant eu chwalu'n gyfan gwbl, a chawsant eu rhwygo oddi wrth eu teuluoedd. Pa gymorth y gallwch ei gynnig i geisio eu haduno â'r teuluoedd hynny?
English: Well, of course, the first port of call, really, is for the disclosure or contact by these young - older people now, but when they were young and sent off to other countries, it must have been very frightening for most of those individuals. We have professionally trained individuals to deal with those contact points, subject to people coming forward.
Welsh: Wel, wrth gwrs, y peth cyntaf, mewn gwirionedd, yw datgeliad neu gyswllt gan y bobl ifanc hyn - sy'n bobl hŷn bellach, ond pan oeddent yn ifanc a chael eu hanfon i wledydd eraill, mae'n rhaid ei bod yn frawychus iawn i'r rhan fwyaf o'r unigolion hynny. Mae gennym unigolion wedi'u hyfforddi'n broffesiynol i ymdrin â'r pwyntiau cyswllt hynny, cyn belled â bod pobl yn rhoi gwybod.
English: Thank you. I'm very pleased to hear that, Cabinet Secretary. I'm sure you're aware that the alleged sexual abuse of children deported under the programme is currently being investigated by the independent inquiry into child sexual abuse, as part of their investigation into the protection of children outside the UK. What input will you be having into that investigation?
Welsh: Diolch. Rwy'n falch iawn o glywed hynny, Ysgrifennydd y Cabinet. Rwy'n siŵr eich bod yn ymwybodol fod achosion o gam-drin rhywiol honedig ymhlith blant a alltudiwyd o dan y rhaglen yn cael eu harchwilio ar hyn o bryd gan yr ymchwiliad annibynnol i gam-drin plant yn rhywiol, fel rhan o'u hymchwiliad i amddiffyn plant y tu allan i'r DU. Pa gyfraniad fydd gennych chi i'r ymchwiliad hwnnw?
English: My team meets with the officials of that independent inquiry on a regular basis, and we supply all information that's relative to that inquiry. We will help and support them do their job.
Welsh: Mae fy nhîm yn cyfarfod â swyddogion yr ymchwiliad annibynnol yn rheolaidd, ac rydym yn darparu pob gwybodaeth sy'n berthnasol i'r ymchwiliad. Byddwn yn eu helpu a'u cynorthwyo i wneud eu gwaith.
English: Cabinet Secretary, last summer, the very first question I asked you was about the data collection and publishing in relation to anti-poverty schemes, which was a key recommendation of the Communities, Equality and Local Government Committee in the previous Assembly. Can you tell me what progress is being made on this, and when we can expect to see better data collection and measurement?
Welsh: Ysgrifennydd y Cabinet, yr haf diwethaf, roedd y cwestiwn cyntaf a ofynnais i chi yn ymwneud â chasglu a chyhoeddi data mewn perthynas â chynlluniau gwrth-dlodi, a oedd yn un o argymhellion allweddol y Pwyllgor Cymunedau, Cydraddoldeb a Llywodraeth Leol yn y Cynulliad blaenorol. A allwch ddweud wrthyf pa gynnydd sy'n cael ei wneud ar hyn, a phryd y gallwn ddisgwyl gweld data'n cael ei gasglu a'i fesur yn well?
English: All the issues that we've introduced, in terms of performance and data measurement, are around the Well-being of Future Generations (Wales) Act 2015, and we'll be judged in the future on the performance of that. The indicators of that Act are important, to make sure that we are delivering for Wales what we say we're going to deliver, in turning communities around in a positive way.
Welsh: Mae'r holl faterion a gyflwynwyd gennym, o ran mesur perfformiad a data, yn ymwneud â Deddf Llesiant Cenedlaethau'r Dyfodol (Cymru) 2015, a chawn ein barnu yn y dyfodol ar berfformiad honno. Mae dangosyddion y Ddeddf honno yn bwysig, er mwyn sicrhau ein bod yn cyflawni dros Gymru yr hyn yr ydym yn dweud y byddwn yn ei gyflawni, o ran newid cymunedau mewn ffordd gadarnhaol.
English: I appreciate what you say in relation to that, but, of course, we've still got many schemes that are based on current data and past data. And I've been speaking recently to a range of organisations, which have told me that they were unable to find data on outcomes for 29 out of 35 European social fund community funded programmes since 2007, despite funding being recently extended to 2020. So, since there is still a clear lack of measurable data, what was the basis for extending this particular funding?
Welsh: Rwy'n gwerthfawrogi'r hyn a ddywedwch mewn perthynas â hynny, ond wrth gwrs, mae'n dal i fod gennym nifer o gynlluniau sy'n seiliedig ar ddata cyfredol a data o'r gorffennol. A bûm yn siarad yn ddiweddar ag ystod o sefydliadau, sydd wedi dweud wrthyf nad oeddent yn gallu dod o hyd i ddata ar ganlyniadau ar gyfer 29 allan o'r 35 o raglenni cymunedol a ariannwyd o gronfa gymdeithasol Ewrop ers 2007, er bod y cyllid wedi cael ei ymestyn yn ddiweddar hyd nes 2020. Felly, gan ei bod yn amlwg fod yna brinder data mesuradwy o hyd, beth oedd y sail dros ymestyn y cyllid penodol hwn?
English: Well, I'm not aware of the particular programmes that the Member raises with me today, but if she'd like to give me some more detail, I will give her a fuller response to that comment. The issue around the 2020 deadline is that the European funding is available until 2020, we are aware. And we will continue to draw down that as long as we possibly can.
Welsh: Wel, nid wyf yn ymwybodol o'r rhaglenni penodol y mae'r Aelod yn eu dwyn i fy sylw heddiw, ond os hoffai roi ychydig mwy o fanylion i mi, fe roddaf ymateb llawnach i'r sylw hwnnw. Y mater ynglŷn â'r dyddiad terfynol yn 2020 yw ein bod yn ymwybodol fod y cyllid Ewropeaidd ar gael tan 2020. A byddwn yn parhau i ddefnyddio hwnnw cyhyd ag y gallwn.
English: One of those projects was Communities for Work, and I've raised this many times with you, not only here, but in committee also. So, I think that's one example that you could, potentially, look at and get back to me on. But, with regard to the future of your anti-poverty strategies more generally, I have had it also put to me that the problem with many schemes in the past is that they don't measure the long-term outcomes, and actually end up with data that can be misleading. So, for example, somebody who gets a job via the Communities for Work programme is counted as a success, in and of itself, regardless of whether they're still in that job in a few weeks' time. But we all know poverty of people in work remains a huge problem. So, how is that particular scheme and others like it judged a success, when I've just outlined that it's very hard for you to understand whether they're in it for a week, or a fortnight, or a month, after they actually get that particular work placement?
Welsh: Un o'r prosiectau hynny oedd Cymunedau am Waith, ac rwyf wedi crybwyll hyn wrthych droeon, nid yn unig yma, ond yn y pwyllgor hefyd. Felly, rwy'n credu bod honno'n un enghraifft y gallech edrych arni, o bosibl, a dod yn ôl ataf. Ond mewn perthynas â dyfodol eich strategaethau gwrth-dlodi yn fwy cyffredinol, rwyf wedi clywed hefyd mai'r broblem gyda llawer o gynlluniau yn y gorffennol yw nad ydynt yn mesur y canlyniadau hirdymor, ac yn creu data a all fod yn gamarweiniol mewn gwirionedd. Felly, er enghraifft, bydd rhywun sy'n cael swydd drwy'r rhaglen Cymunedau am Waith yn cael ei gyfrif yn llwyddiant ynddo'i hun, pa un a fydd yn dal i fod yn y swydd ymhen ychydig wythnosau ai peidio. Ond rydym i gyd yn gwybod bod tlodi pobl mewn gwaith yn dal i fod yn broblem enfawr. Felly, sut y bernir bod y cynllun penodol hwnnw ac eraill tebyg iddo yn llwyddiant, a minnau newydd amlinellu ei bod yn anodd iawn i chi ddeall a ydynt yn rhan ohono am wythnos, neu bythefnos, neu fis, ar ôl iddynt gael y lleoliad gwaith penodol hwnnw mewn gwirionedd?
English: I recognise the Member's point. I would say that the access to work is one element of success. The long-term success is about making sure that we can sustain employment. But the experience that people go through on the course itself is a very core skill for those individuals, to grow into the opportunities to get into work in the first place. So, one output of getting a job and sustaining that is important, but there are other aspects of that course that are important as well. I will write to the Member with details of that. But, if she wishes to furnish me with the full detail of her question, I'm more than happy to ask my team to respond to her.
Welsh: Rwy'n cydnabod pwynt yr Aelod. Fe ddywedwn fod mynediad at waith yn un elfen o lwyddiant. Mae llwyddiant yn y tymor hir yn ymwneud â sicrhau ein bod yn gallu cynnal cyflogaeth. Ond mae'r profiad y mae pobl yn mynd drwyddo ar y cwrs ei hun yn sgil craidd i'r unigolion hynny, i dyfu i mewn i'r cyfleoedd i gael gwaith yn y lle cyntaf. Felly, mae un allbwn o gael swydd a'i chynnal yn bwysig, ond mae yna agweddau eraill ar y cwrs hwnnw sy'n bwysig hefyd. Byddaf yn ysgrifennu at yr Aelod gyda manylion ynglŷn â hynny. Ond os yw'n dymuno rhoi'r manylion llawn i mi ynglŷn â'i chwestiwn, rwy'n fwy na pharod i ofyn i fy nhîm ymateb iddi.
English: I thank the Member for her question. Since publication of the financial inclusion delivery plan in December 2016, we have progressed many of the actions, by working with partner organisations across all sectors. An annual update will be published in December 2017, setting out the progress we've made.
Welsh: Diolch i'r Aelod am ei chwestiwn. Ers cyhoeddi'r cynllun cyflawni cynhwysiant ariannol ym mis Rhagfyr 2016, rydym wedi datblygu llawer o'r camau gweithredu, drwy weithio gyda sefydliadau partner ar draws pob sector. Bydd diweddariad blynyddol yn cael ei gyhoeddi ym mis Rhagfyr 2017 gan nodi'r cynnydd a wnaethom.
English: Thank you very much for that answer. As part of your financial inclusion strategy, credit unions are required to provide outreach services and education, such as school savers clubs. But when I introduced the Financial Education and Inclusion (Wales) Bill, one of the key things we identified after consultation was the availability of these services throughout Wales. There would be some schools that will be amazing at doing it, and a school down the road that wouldn't have anything at all. What can you assure me will be done to work with credit unions, so that they are not struggling to provide these services, when, potentially, funding for them could be reduced? We need to ensure that organisations that go into schools can do so across the board, as opposed to just having expertise in one school and not in the other.
Welsh: Diolch yn fawr am eich ateb. Fel rhan o'ch strategaeth cynhwysiant ariannol, mae gofyn i undebau credyd ddarparu gwasanaethau allgymorth ac addysg, megis clybiau cynilo mewn ysgolion. Ond pan gyflwynais y Bil Addysg a Chynhwysiant Ariannol (Cymru), un o'r pethau allweddol a nodwyd gennym ar ôl ymgynghori oedd argaeledd y gwasanaethau hyn ledled Cymru. Byddai rhai ysgolion yn gwneud gwaith rhyfeddol arno, ac ysgol gerllaw yn gwneud dim o gwbl. Beth y gallwch sicrhau y bydd yn cael ei wneud i weithio gydag undebau credyd, fel nad ydynt yn cael trafferth i ddarparu'r gwasanaethau hyn, pan allai cyllid fod wedi'i leihau iddynt o bosibl? Mae angen i ni sicrhau y gall sefydliadau sy'n mynd i ysgolion wneud hynny ym mhob man, yn hytrach na chael arbenigedd mewn un ysgol ac nid yn y llall.
English: Yes, of course. I think consistency is really important. The professionalism of the service is important too. We've done a lot of work with credit unions. Credit unions have provided £20.4 million worth of loans to more than 25,000 financially excluded members between April 2014 and September 2016. The latest funding of £422,000 was made available in 2017-18, which will help credit unions continue the financial support for excluded members and deliver action plans within the financial inclusion strategy. I will consider the Member's point in regard to consistency in areas and see what advice comes back. But I did visit a great credit union in Jayne Bryant's constituency in Pill only a few weeks ago where the young people were starting to save for fantastic things that they wanted to buy for the future.
Welsh: Wrth gwrs. Rwy'n credu bod cysondeb yn bwysig iawn. Mae proffesiynoldeb y gwasanaeth yn bwysig hefyd. Rydym wedi gwneud llawer o waith gydag undebau credyd. Mae undebau credyd wedi darparu gwerth £20.4 miliwn o fenthyciadau i fwy na 25,000 o aelodau wedi'u hallgáu'n ariannol rhwng mis Ebrill 2014, a Medi 2016. Rhyddhawyd y cyllid diweddaraf o £422,000 yn 2017-18, a bydd yn helpu undebau credyd i barhau â'r cymorth ariannol ar gyfer aelodau sydd wedi'u hallgáu ac yn cyflwyno cynlluniau gweithredu o fewn y strategaeth cynhwysiant ariannol. Byddaf yn ystyried pwynt yr Aelod mewn perthynas â chysondeb mewn rhai ardaloedd a gweld pa gyngor a ddaw yn ôl. Ond fe ymwelais ag undeb credyd gwych yn etholaeth Jayne Bryant yn ardal Pill ychydig wythnosau'n ôl yn unig lle roedd y bobl ifanc yn dechrau cynilo ar gyfer y pethau gwych yr oeddent yn awyddus i'w prynu yn y dyfodol.
English: The financial inclusion plan states that its vision is for a Wales where, amongst other things, everyone can readily access their own money, whether by automated or over-the-counter means.' That's a quote from it. Tomorrow, I have finally managed to get a meeting with the HSBC bosses in Maesteg, where they're planning to close their branch there. I appreciate you can't comment on individual potential closures, but I do want to be able to tell them what pressure you can bring to bear on them, so that they take notice of your financial inclusion plan, particularly in areas where the cumulative effect of closures has a disproportionate effect on individual communities, perhaps who aren't even well linked to broadband.
Welsh: Mae'r cynllun cynhwysiant ariannol yn datgan mai ei weledigaeth yw Cymru lle y gall pawb, ymhlith pethau eraill, gael mynediad hwylus at eu harian eu hunain, boed drwy ddulliau awtomataidd neu dros y cownter. Dyna ddyfyniad ohono. Yfory, byddaf wedi llwyddo o'r diwedd i gael cyfarfod gyda phenaethiaid HSBC ym Maesteg, lle y maent yn bwriadu cau eu cangen yno. Rwy'n sylweddoli na allwch roi sylwadau ar achosion unigol posibl o gau, ond rwyf am allu dweud wrthynt pa bwysau y gallwch ei roi arnynt, fel eu bod yn cymryd sylw o'ch cynllun cynhwysiant ariannol, yn enwedig mewn ardaloedd lle y mae effaith gronnus cau yn effeithio'n anghymesur ar gymunedau unigol, nad oes ganddynt gysylltiad da â'r band eang hyd yn oed, o bosibl.
English: Suzy Davies, you can take from me my support for your meeting tomorrow with HSBC. Tell them that I hope that they can continue to support your community and many communities across Wales. A bank is a very organised centrepiece of a community, and we should continue, as much as we can, to encourage them to stay in the communities that you represent and I represent.
Welsh: Suzy Davies, gallwch fynd â fy nghefnogaeth i'ch cyfarfod yfory gyda HSBC. Dywedwch wrthynt fy mod yn gobeithio y gallant barhau i gefnogi eich cymuned a llawer o gymunedau ledled Cymru. Mae banc yn ganolbwynt trefnus iawn i gymuned, a dylem barhau, cymaint ag y gallwn, i'w hannog i aros yn y cymunedau yr ydych yn eu cynrychioli ac yr wyf fi'n eu cynrychioli.
English: I thank the Member for Ogmore for his question. We have assessed the impact in Wales of the UK Government's welfare reforms being introduced between 2015-16 and 2019-20. Welsh households will lose an average of 1.6 per cent of their income. That's around £460 a year, equivalent to £600 million a year in Wales as a whole.
Welsh: Diolch i'r Aelod dros Ogwr am ei gwestiwn. Rydym wedi asesu effaith diwygiadau lles Llywodraeth y DU a gyflwynir rhwng 2015-16 a 2019-20 ar Gymru. Bydd aelwydydd yng Nghymru yn colli 1.6 y cant o'u hincwm ar gyfartaledd. Mae hynny oddeutu £460 y flwyddyn, sy'n cyfateb i £600 miliwn y flwyddyn yng Nghymru yn ei chyfanrwydd.
English: I thank the Cabinet Secretary for that answer and for clarifying the impact. He will know that, a year ago, before the last March budget, the then Secretary of State for Work and Pensions resigned over the then pending cuts to personal independence payments - the PIPs - arguing that the cuts were indefensible in a budget that benefitted higher-earning taxpayers. And in resigning, he said: There has been too much emphasis on money saving exercises and not enough awareness from the Treasury, in particular, that the government's vision of a new welfare-to-work system could not be repeatedly salami-sliced.' This year, there is further tightening of the PIP regime through a statutory instrument, rather than on the floor of the Commons in full public view. Some Conservative MPs have expressed deep disquiet over this, not least after a Minister said he wanted to focus on the 'really disabled', for which he has subsequently apologised. So, will the Cabinet Secretary commission an up-to-date examination of the impact of these and other very recent UK policy changes on people with disabilities, and on rates of poverty in Wales, perhaps through the office of the auditor general, so that we can assess the damage to individuals and communities, and with that evidence, present the UK Government with the true impact of these policies?
Welsh: Diolch i Ysgrifennydd y Cabinet am ei ateb ac am egluro'r effaith. Bydd yn gwybod, flwyddyn yn ôl, cyn y gyllideb fis Mawrth diwethaf, fod yr Ysgrifennydd Gwladol dros Waith a Phensiynau wedi ymddiswyddo dros y toriadau a oedd ar y ffordd ar y pryd i daliadau annibyniaeth personol gan ddadlau nad oedd modd amddiffyn y toriadau mewn cyllideb a oedd yn creu budd i drethdalwyr ar gyflogau uwch. Ac wrth ymddiswyddo, fe ddywedodd: Bu gormod o bwyslais ar ymarferion arbed arian a dim digon o ymwybyddiaeth gan y Trysorlys, yn benodol, na allai gweledigaeth y llywodraeth o system fudd-dal i waith newydd gael ei thorri fesul tamaid dro ar ôl tro. Eleni, ceir tynhau pellach ar drefniadau taliadau annibyniaeth personol drwy offeryn statudol, yn hytrach nag ar lawr Tŷ'r Cyffredin yng ngolwg y cyhoedd. Mae rhai ASau Ceidwadol wedi mynegi anesmwythyd dwfn ynglŷn â hyn, nid yn lleiaf wedi i Weinidog ddweud ei fod am ganolbwyntio ar yr 'anabl iawn', a chafwyd ymddiheuriad ganddo yn sgil hynny. Felly, a wnaiff Ysgrifennydd y Cabinet gomisiynu archwiliad cyfredol o effaith y rhain a newidiadau polisi eraill diweddar iawn yn y DU ar bobl ag anableddau, ac ar gyfraddau tlodi yng Nghymru, efallai drwy swyddfa'r archwilydd cyffredinol, fel bod modd i ni asesu'r niwed i unigolion a chymunedau, a chyflwyno gwir effaith y polisïau hyn i Lywodraeth y DU gyda'r dystiolaeth honno?
English: I thank the Member for his question. I did speak to the Minister of State for Disabled People, and she wrote to me following her announcement stating that this was not a policy change in regard to payments, and it would not result in any personal independent payment claimant receiving a reduction in the amount of PIP previously awarded to them. However, it does appear that the UK Government is seeking to overturn the upper tribunal judgment, which would increase eligibility for PIP. I've asked my officials to follow up with her department, to seek clarity around that, and the impacts for people with disabilities and health conditions here in Wales.
Welsh: Diolch i'r Aelod am ei gwestiwn. Fe siaradais â'r Gweinidog Gwladol dros Bobl Anabl, ac ysgrifennodd ataf yn dilyn ei chyhoeddiad yn datgan nad oedd hwn yn newid polisi mewn perthynas â thaliadau, ac na fyddai'n golygu bod unrhyw un sy'n hawlio taliad annibyniaeth personol yn cael gostyngiad yn swm y taliadau annibyniaeth personol a ddyfarnwyd iddynt yn flaenorol. Fodd bynnag, mae'n ymddangos bod Llywodraeth y DU yn ceisio gwrthdroi dyfarniad yr uwch dribiwnlys, a fyddai'n cynyddu cymhwysedd ar gyfer y taliad annibyniaeth personol. Rwyf wedi gofyn i fy swyddogion fynd ar drywydd hynny gyda'i hadran, i geisio eglurder ynglŷn â hynny, a'r effeithiau ar gyfer pobl ag anableddau a chyflyrau iechyd yma yng Nghymru.